|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ,  ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ  ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ  ΚΕΝΤΡΙΚΗΣ ΜΑΚΕΔΟΝΙΑΣ  Δ/ΝΣΗ ΠΡΩΤ/ΘΜΙΑΣ ΕΚΠ/ΣΗΣ  ΑΝΑΤΟΛΙΚΗΣ ΘΕΣΣΑΛΟΝΙΚΗΣ | | Θεσσαλονίκη 16-5-2016Αριθμ. Πρωτ.: 13795 |
| **ΠΡΟΣ**: Εκπαιδευτικούς της Διεύθυνσης Π.Ε. Ανατ. Θεσσαλονίκης (δια μέσου των Διευθυντών/Προϊσταμένων σχ. μονάδων) |
|  |  |
| Ταχ. Δ/νση: | Κατσιμίδη - Μήλου 74A 546 38 Θεσσαλονίκη |
| Πληροφορίες: | Δουραλή Χρυσάνθη |
| Τηλέφωνο: | 2310 - 954146 |
| Ηλεκτρ. Ταχυδρ: | mail@dipe-a.thess.sch.gr |

## ΘΕΜΑ: «Ενημέρωση σχετικά με την αναγνώριση προϋπηρεσίας σύμφωνα με τις διατάξεις του ν. 4354/2015»

 Σύμφωνα με το άρθρο 11 παρ. 4 του ν. 4354/2015 (176 /Α΄), είναι δυνατή η αναγνώριση προϋπηρεσίας (ανεξαρτήτως του τυπικού προσόντος με το οποίο διανύθηκε) που έχει προσφερθεί σε φορείς (Δημόσιο, ΟΤΑ, ΝΠΔΔ, ΝΠΙΔ -που ανήκουν στο κράτος, ή σε ΝΠΔΔ ή σε ΟΤΑ- και ΔΕΚΟ κεφ. Α΄ του ν. 3429/2005) οι οποίοι κατά την ημερομηνία έναρξης ισχύος του νόμου αναφέρονται στην παρ. 1 του άρθρου 7 του ίδιου νόμου των κρατών - μελών της Ευρωπαϊκής Ένωσης με σχέση εξαρτημένης εργασίας δημοσίου ή ιδιωτικού δικαίου αορίστου ή ορισμένου χρόνου(**αποκλειομένων σε κάθε περίπτωση των συμβάσεων μίσθωσης έργου**).

Απαραίτητη προϋπόθεση για την αναγνώριση των ανωτέρω προϋπηρεσιών, είναι να μην έχουν ήδη χρησιμοποιηθεί για τη χορήγηση καμίας άλλης οικονομικής παροχής (καταβολή αποζημίωσης) ή αναγνώρισης συνταξιοδοτικού δικαιώματος.

Η αναγνώριση των ανωτέρω προϋπηρεσιών πραγματοποιείται με απόφαση του υπηρεσιακού συμβουλίου και τα οικονομικά αποτελέσματα ισχύουν από την ημερομηνία υποβολής **της σχετικής αίτησης** και όλων των απαραίτητων δικαιολογητικών στις αρμόδιες Υπηρεσίες Διοικητικού/Προσωπικού.

Σε εφαρμογή των παραπάνω, οι εκπαιδευτικοί που ανήκουν οργανικά στη Διεύθυνση Π.Ε. Ανατ. Θεσσαλονίκης, μπορούν να καταθέσουν αίτηση αναγνώρισης προϋπηρεσίας, επισυνάπτοντας τα παρακάτω δικαιολογητικά:

1. Βεβαίωση προϋπηρεσίας από το φορέα απασχόλησης, από την οποία να προκύπτει με απόλυτη σαφήνεια:

α) η νομική μορφή του φορέα και εάν υπάγεται στο πεδίο εφαρμογής της παραγράφου 1 του άρθρου 7 του ν. 4354/2015,

β) η σχέση εργασίας του υπαλλήλου, η ιδιότητα με την οποία υπηρέτησε, οι αποφάσεις πρόσληψης και απόλυσης, ο τρόπος μισθοδοσίας, το ωράριο εργασίας (πλήρες ή μειωμένο) καθώς και η διάρκεια των προϋπηρεσιών αυτών.

1. Υπεύθυνη δήλωση, με θεωρημένο το γνήσιο της υπογραφής, στην οποία θα δηλώνεται ότι: οι προϋπηρεσίες τις οποίες ζητάτε να αναγνωρίσετε δεν έχουν ήδη χρησιμοποιηθεί για τη χορήγηση καμίας άλλης οικονομικής παροχής ή αναγνώρισης συνταξιοδοτικού δικαιώματος.
2. Αντίγραφα των συμβάσεων εργασίας.
3. Φωτοτυπία ενσήμων ΙΚΑ για το χρόνο παροχής εργασίας που αιτείστε.

(*Για τους εκπαιδευτικούς που συμμετείχαν σε Προγράμματα Μαζικού Αθλητισμού με φορέα πρόσληψης την Ελληνική Ιστιοπλοϊκή Ομοσπονδία, δεν είναι απαραίτητο στη βεβαίωση προϋπηρεσίας να αναφέρεται η νομική μορφή του φορέα*).

Για την κατάθεση της αίτησης και τυχόν διευκρινίσεις να απευθύνεστε στο τηλ.: 2310954146 (Δουραλή Χρυσάνθη).

**Η Διευθύντρια Π.Ε.**

**Ανατολικής Θεσσαλονίκης**

**Ζαχαρούλα Ασημακοπούλου**

|  |  |
| --- | --- |
| **Αίτηση**  ΕΠΩΝΥΜΟ:………………………………………..  ΟΝΟΜΑ:………………………………………………  ΠΑΤΡΩΝΥΜΟ:…………………………………….  Α.Μ.: …………………………………………………  ΕΙΔΙΚΟΤΗΤΑ: ………………………..…………  ΟΡΓΑΝΙΚΗ ΘΕΣΗ:  …………………………………………………….......  ΘΕΣΗ ΠΟΥ ΥΠΗΡΕΤΕΙ: ……………………………………………………….....  ΤΗΛΕΦΩΝΟ ΚΑΤΟΙΚΙΑΣ:  ………………………………….…………………………  ΚΙΝΗΤΟ ΤΗΛΕΦΩΝΟ:  …………………………………………………………….  ΠΡΟΣΩΠΙΚΟ E-MAIL:…………………………  **Θέμα: «Αναγνώριση προϋπηρεσίας»**  ……………………………………………….20  Τόπος - Ημερομηνία | **ΠΡΟΣ:**  Το Π.Υ.Σ.Π.Ε. Ανατ. Θεσ/νίκης  Σας παρακαλώ να μου αναγνωρίσετε προϋπηρεσία που έχει προσφερθεί σε φορείς της παρ. 1 του άρθρου 7 του ν.4354 (ΦΕΚ 176/τ.Α΄/16-12-2015).  Συνημμένα υποβάλλω και τα απαραίτητα δικαιολογητικά:   1. Βεβαιώσεις προϋπηρεσίας 2. Υπεύθυνη δήλωση 3. Ένσημα φορέα πρόσληψης 4. Αντίγραφα συμβάσεων     Ο/Η Αιτών/ούσα  ................................ |
|  |  |